open-index/open-wikipedia-markdown huggingface dataset:
John Edward Gray

**John Edward Gray** (født 12. februar 1800 i Walsall i West Midlands i England, død 7. mars 1875 i London) var en britisk zoolog. 

## Liv og virke
### Bakgrunn
John Edward Gray var eldre bror av George Robert Gray og sønn av farmakologen og botanikeren Samuel Frederick Gray.

### Karriere ved British Museum
Gray var zoologiinspektør ved British Museum i London fra 1840 til 1874. Han utga adskillige kataloger over museets samlinger, hvilke også inneholdt omfattende diskusjoner om dyregrupper samt beskrivelser av nye arter. Han forbedret de zoologiske samlingene og gjorde dem til noen av de beste i verden.

Gray var født i Wallsall, men familien flyttet til London hvor han studerede medisin. Han hjalp faren med å skrive *The Natural Arrangement of British Plants* (1821). Gray ble ansatt ved British Museums zoologiske avdeling i 1824 for å hjelpe John George Children med å katalogisere reptilsamlingen. I 1840 overtok han Childrens post som zoologiinspektør.

Gjennom de 50 år da han var ansatt ved British Museum skrev Gray nesten 500 avhandlinger, hvorav mange beskrev nye arter, bl.a. afrikansk palmeruller, baykatt, berghøne, karakal og tartarfalk. Han står også oppført som autor for grupper som eplesnegler, kenguruer, menneskeaper, pungrotter, storker og stålormer. De meste kjente krypdyrene i Australia er som regel beskrevet av Gray: krageagam, blåtungeskinker, torndjevel og gouldvaran. 

### Frimerkesamler
Gray hadde allerede før frimerker ble tatt i bruk samlet på alskens saker. Den 6. mai 1840, som var utgivelsesdagen for verdens første frimerke, kjøpte han noen eksemplar for å samle på dem. Gray innskrenket seg ikke til britiske frimerker men samlet utgaver fra hele verden. I 1861 gav han ut en liste med navnet *Hand Catalogue of Postage Stamps*, som lignet frimerkekataloger som de er forblitt frem til moderne tid. Men også en bokhandler fra Strasbourg, Oscar Berger-Levrault, betegnet seg som oppfinner av frimerkeskatalogen. Disse kataloger var ikke ment for allmenheten. Først noen år senere ble det til en versjon av Alfred Potiquet som kunne kjøpes i bokhandlere.

## Verker
* *Illustrations of Indian Zoology* (1830&ndash;1835)
* *The Zoological Miscellany. To Be Continued Occasionally* (1831)
* *Catalog of Shield Reptiles* (1855 og 1870)

## Referanser


## Eksterne lenker
* John Edward Gray, the Indian Pond Heron and Walsall
Duopsoni

**Duopsoni** er en markedsform med to etterspørrere (kjøpere) og mange små tilbydere (selgere). Det er den rake motsetningen til duopol, hvor det er bare er to selgere. Aktører i en duopsoni har stor innflytelse på selgerne og kan dermed presse prisene ned i stor grad.
Edward Blyth

**Edward Blyth** (født 23. desember 1810, død 27. desember 1873) var en engelsk zoolog og kjemiker. Han er kjent som en av grunnleggerne av indisk zoologi.
Han ble født i London. I 1841 reiste han til India for å bli kurator for Royal Asiatic Society of Bengal. Han oppdaterte museets kataloger og publiserte *Catalogue of the Birds of the Asiatic Society* i 1849. Han fikk ikke gjort mye feltarbeid selv, men mottok og beskrev mange fuglespesimener fra Allan Octavian Hume, Samuel Tickell, Robert Swinhoe og andre. Han var kurator til 1862, da dårlig helse tvang ham til å reise tilbake til England. *The Natural History of the Cranes* ble publisert i 1881.

## Referanser
Carl H. Eigenmann

**Carl H. Eigenmann** (født 9. mars 1863, død 24. april 1927) var en iktyolog som sammen med sin kone Rosa Smith Eigenmann beskrev mange av fiskene i Amerika.

## Liv og virke
### Bakgrunn
Han ble født i Flehingen i Tyskland. I en alder av 14 flyttet han til Rockport i Indiana. I løpet av noen år hadde han immatrikulert seg ved Indiana University, hvor han studerte under David Starr Jordan. Eigenmann tok bachelorgrad i 1886. Like etterpå dro han til California hvor han møtte Rosa Smith. De giftet seg 20. august 1887 og dro deretter til Harvard University hvor de studerte samlingene fra Louis Agassiz og Franz Steindachner, og produserte sine første samarbeidspublikasjoner.

### Karriere
De flyttet til San Diego i 1888, hvor han arbeidet som kurator for et naturhistorisk samfunn. Han mottok doktorgrad fra Indiana i 1889 og tok en professorat i zoologi i 1891. I 1892 finansierte Albert C. L. G. Günther Eigenmanns første ekspedisjon, en tur gjennom vestlige Nord-Amerika hvor mange nye arter ble samlet inn. Senere ekspedisjoner fokuserte på de blinde fiskene og salamanderne i huler i Indiana, senere i huler i Texas, Missouri og Cuba.

Etter en tur til Albert-Ludwigs-Universität Freiburg i 1905-7, ble Eigenmann i 1908 dekan for Indianas forskerskole. Samme år fikk han støtte fra Carnegie Museums of Pittsburgh for en tur til Sør-Amerika, og i september 1908 tok ekspedisjonen fatt. De kom tilbake med 25&nbsp;000 spesimener, som førte til at 128 nye arter og 28 nye slekter ble beskrevet. Sener turer gikk til Colombia (1912) og Andes (1918). Rosa fortsatte å samarbeide med ham gjennom disse årene, men i mindre grad. Av deres fem barn var en datter funksjonshemmet, og Rosa tok mesteparten av arbeidet som dette medførte.

Eigenmanns siste år brukte han på å skrive rapporter om sine tidligere ekspedisjoner, og hjelpe yngre kolleger i å forberede sine egne turer. Han ble valgt inn i United States National Academy of Sciences i 1923.

Da Carl fikk slag i 1927, flyttet familien tilbake til San Diego. Han døde i april 1927.

I 1970 ble et nybygget internat ved Indiana University Bloomington oppkalt etter Carl H. Eigenmann.

## Referanser
Graceland

**Graceland** i Memphis, Tennessee, var Elvis Presleys hovedhjem fra 1958 til hans død i 1977. Villaen i sørstatsstil ligger sør for sentrum av Memphis.

Her ble han funnet død på badet av sin forlovede Ginger Alden på ettermiddagen den 16. august 1977. Graceland ble åpnet for publikum 7. juni 1982. De valfarter i tusentall årlig for å se hvordan «The King of Rock 'n' Roll» bodde og levde. De kommer også for å se hans grav i den store parken ved huset. Her er Elvis gravlagt sammen med sine foreldre og en av bestemødrene sine. 

## Galleri

Fil:Graceland trophy room 1.jpg|Troferommet på Graceland
Fil:Graceland trophy room 2.jpg|Troferommet på Graceland
Fil:Graceland living room 2.jpg|Stuen
Fil:Graceland Elvis tomb.jpg|Graven til Elvis
Fil:Graceland mansion.jpg|Utsiden av huset


## Eksterne lenker
*  
*  History of Graceland With Home Movies and Pictures
Sirkulær sektor

**Sirkulær sektor** er en del av en sirkel delt fra midtpunktet («kakestykke»). En sirkel som er delt opp i åtte deler, består således av åtte sektorer.
Ufullkommen konkurranse

**Ufullkommen konkurranse**, også kjent som **imperfekt konkurranse** er en samlebetegnelse for alle markeder hvor betingelsene for fullkommen konkurranse ikke blir møtt. Fordi fullkommen konkurranse er en idealtype, vil markeder i praksis ha store vanskeligheter for å kunne praktisere dette, om i det hele tatt.

Ufullkomne markeder kan bedres ved hjelp av offentlige reguleringer og tilsyn. I Norge har Konkurransetilsynet som hovedoppgave å håndheve konkurranseloven som skal sørge for å fremme konkurranse.

## Betingelser for fullkommen konkurranse
*Homogene varer
*Fravær av markedsmakt
*Full informasjon
*Fri prisdannelse
*Profittmaksimering
*Lave inngangsbarrierer og utgangsbarrierer

## Former for ufullkommen konkurranse
*Monopol: Et marked hvor det bare finnes en selger og flere kjøpere. Selgeren (også kalt monopolisten) har dermed stor markedsmakt.
*Oligopol: Et marked med få selgere (men fler enn 1) og mange kjøpere. Dette gir selgerne større markedsmakt.
*Monopolistisk konkurranse: Et marked hvor det finnes flere selgere og kjøpere, men hvor produktene er differensiert. Dette ser man ofte i klesbransjen hvor man har mange produkt av samme typen, men som selges til ofte vidt forskjellige priser på grunn av merkevare.
*Monopsoni: Et marked hvor det bare finnes en kjøper, men mange selgere. Kjøperen har dermed stor markedsmakt
*Oligopsoni: Et marked med få kjøpere (men fler enn 1) og mange selgere. Dette gir kjøperne større markedsmakt.
*Kartell: Benevnelse på en gruppe selgere som går sammen for å samarbeide om for eksempel pris eller volum. Dette gir selgerne forholdsvis større markedsmakt. Dette er forbudt i de fleste land, men det finnes eksempler. Organisasjonen av oljeproduserende land (OPEC) er et eksempel på et kartell som sammen bestemmer seg for hvor mye petroleum medlemslandene skal eksportere.
*Markeder med informasjonsasymmetri: Dette er en situasjon hvor enten selgeren eller kjøperen sitter med informasjon som ville hatt påvirkning på markedet.
*Markeder med forsinket økonomisk effekt: Forsinkelser i markeder som fører til at konkurransen ikke er fullkommen. Dette sees ofte i arbeidsmarkedet hvor det kan ta tid fra en arbeidstaker mister sin jobb hen finner en ny.
Carassius

* *[[Carassius cuvieri]]*
* damkaruss
* gullfisk
* karuss

***Carassius*** er en slekt fisk i karpefamilien. 
De skiller seg fra de nært beslektede karpene ved at de ikke har skjeggtråder, samt at svelgetennene står i en enkel rad, fire på hver side. Artene i slekten er alle av relativt beskjeden størrelse i forhold til karpene.

Den vanligste arten i Norge er karuss. Den klassiske gullfisken hører også hjemme i denne slekten.

## Eksterne lenker
* 
*  ''Carassius'' - FishBase
Dominique Arnold

**Dominique Arnold** (født 14. september 1973 Long Beach, California) er en friidrettsutøver  (110 meter hekk) fra USA. Han har historiens tredje raskeste tid på distansen med 12.90&nbsp;s (+1,1 m/s). Tiden er også nasjonal rekord i USA. 

## Referanser


## Eksterne lenker
*
Sara Simeoni

**Sara Simeoni** (født 1953) er en italiensk tidligere friidrettsutøver (høydehopper) som konkurrerte i 1970- og 1980-årene.

Simeoni første mesterskapsmedalje var bronsen i EM 1974. I OL 1976 i Montréal tok hun sølvmedaljen etter Rosemarie Ackermann. I EM 1978 i Praha fikk hun revansje på den østtyske utøveren, da hun ikke bare tok EM-gull, men samtidig satte ny verdensrekord med 2,01. Dette resultatet, Simeonis høyeste i løpet av karrieren, stod som italiensk rekord til 2007, da Antonietta Di Martino forbedret den.

Høydepunktet i Simeonis karriere kom i OL 1980 i Moskva der hun vant gull. I EM 1982 i Athen måtte hun nøye seg med tredjeplassen, og mistet samtidig verdensrekorden Ulrike Meyfarth som oppnådde 2,02 i finalen. Simeoni deltok også i OL 1984 i Los Angeles, der hun fikk sølv etter at hun igjen ble slått av Meyfarth. Etter EM 1986, der Simeoni ikke kom til finaleomgangen, valgte hun å avslutte karrieren.

## OL-medaljer
*  1980  Moskva -  **Gull** i  friidrett, høydehopp damer  Italia
*  1976  Montréal -  Sølv i  friidrett, høydehopp damer  Italia
*  1984  Los Angeles -  Sølv i  friidrett, høydehopp damer  Italia

## Referanser


## Kilder
* Fakta på IAAFs hjemmeside

## Eksterne lenker
*
Monopsoni

**Monopsoni** (også kalt **kjøpermonopol**) er en markedsform med én stor, dominerende etterspørrer (kjøper). Denne kjøperen har stor markedsmakt og er i posisjon til å presse ned prisene i markedet. Det er den rake motsetningen til monopol, hvor det kun er én tilbyder.

Markeder som ofte er monopsonier er for eksempel forsvarsektoren. 

Ordet kommer fra klassisk gresk μόνος (mónos) "enkelt" + ὀψωνία (opsōnía) "det å proviantere; anskaffelse".

## Referanser
GetBackers

***Get Backers*** er en mangaserie skrevet av Yuya Aoki og illustrert av Rando Ayamine.

Serien ble publisert mellom 1999 og 2007. Den oppnådde stor suksess, og det ble utgitt hele 39 bøker i serien.

Det ble laget en animert TV-serieversjon av serien i 2002 som gikk i omtrent ett år over 49 episoder. Den gikk opprinnelig i Japan, men gjennom Animax har serien nådd andre deler av verden som Øst-Asia, Sørøst-Asia, Sør-Asia og Sør-Amerika.

## Handlingsreferat
Serien forteller historien om Ginji Amano og Ban Mido, individer kjent som «GetBackers» som hovedsakelig arbeider i Shinjuku, Tokyo. Mot et gebyr forsøker de å gjenopprette tapte eller stjålne gjenstander for klienter. Men dette fører dem ofte inn i forskjellige bisarre og farlige situasjoner. Gjenstandene de blir satt til å få tak i varierer fra forvunnede videospill til feil-plasserte komponenter fra en atombombe. Handlingen dreier seg for det meste om deres mange eventyr, ofte komplisert av deres vanskelige, individuelle fortid og et mystisk område kjent som «Infinity Fortress»

Et konglomerat av nedlagte og falleferdige bygninger ble samlet for å danne et selvstendig habitat. Limitless Fortress er delt inn i tre spesifikke nivåer: Lower Town, Beltline og Babylon City. Lower Town har flere lag som også strekker seg under bakkenivå. Beltline, det farligste området i The Limitless Fortress, kontrolleres av Der Kaiser - Bans far. Babylon City, det øverste nivået av Limitless Fortress, påstås å være hvor «Brain Trust» holder til og er hjemmet til Ginjis mor. Babylon City er det folk betrakter som den virkelige verden, med alt annet var en virtuell virkelighet.

Bare de som har vunnet Ogre Battle kan gå inn i Babylon City. Der kan folk forandre verden slik de finner passende. Både Ban og Ginji reiser til en festning sammen med Ban som ønsker å redde en kidnappet Himiko fra Kagami, og Ginji finner en mulighet til å endelig møte moren sin. Når de går til Beltline, møter GetBackers også forskjellige krigere som tar ordre fra en skapning kjent som «Voodoo King» fra Babylon City. Denne voodoo-kongen ønsker å få tak i tre «nøkler» som skal hjelpe ham å låse opp portene fra Babylon City forseglet av Bans bestemor for flere år siden.

Etter å ha funnet de tre nøklene: Shidos kimær-ånd, Himikos speil og GetBackers, blir Voodoo-kongen møtt av Ginji, Thunder Emperor sitt alter ego angriper ham i et sammenstøt som ødelegger Voodoo-kongen, og får Raitei til å forsvinne for alltid. Etter dette møter Ban og Ginji hverandre i Ogre Battle, med Ban som gir opp - imponert over Ginjis vilje. Ginji reiser til Babylon City hvor han møter sin mor fra et parallelt univers, som forklarer hvordan hun opprinnelig skapte festningen og dens omverden. Etter en diskusjon mellom dem, forblir festningens verden uendret bortsett fra at alle de virtuelle menneskene som lever blir virkelige vesener.
Ulrike Meyfarth

**Ulrike Nasse-Meyfarth** (født 4. mai 1956 i Frankfurt am Main) er en tidligere tysk høydehopper, to ganger olympisk mester.

## Karriere
Meyfarth viste tidlig sitt store talent. Allerede som 15-åring ble hun overraskende nummer to i det tyske mesterskapet. Året etter gjentok hun bedriften, og kvalifiserte seg som den tredje tyske høydehopperen til Ol 1972 i München.

I OL-konkurransen var Meyfarth en av få kvinnelige utøvere som benyttet seg av den nye teknikken som amerikaneren Dick Fosbury hadde introdusert fire år tidligere, *Fosbury flop*. Foran hjemmepublikum greide Meyfarth å forbedre sin egen bestenotering med 5&nbsp;cm til 1,90. Dette holdt til gullmedalje foran Bulgarias Jordanka Blagojeva og forhåndsfavoritten, østerrikske Ilona Gusenbauer. Mens publikum feiret seieren, la Meyfarth listen på ny verdensrekordhøyde, 1,92. Denne høyden gikk hun også over. Meyfarth er tidenes yngste vinner av en individuell friidrettsøvelse.

Tenåringen hadde problemer å takle den plutslige populariteten og medieoppmerksomheten etter OL-gullet. I årene etter triumfen bremset karrieren opp. Resultatene uteble, og den personlige bestenoteringen greide hun ikke å forbedre før i 1978. Det ble etterhvert stilt spørsmålstegn bak hennes OL-gull som mange begynte å se på som flaks. Under OL 1976 i Montréal greide hun ikke å kvalifisere seg til finalen, og under EM 1974 og  kom hun på syvende- og femteplass.

### Comeback
Meyfarth svarte med å bytte trener og klubb til 1978-sesongen og å jobbe seg tilbake til bedre prestasjoner. Under EM i friidrett 1978 greide hun en femteplass med ny tysk rekord på 1,95 m. Deretter abonnerte hun på tyske mestertitler for de neste fem år. I juli 1980 greide hun for første gang å hoppe over 2 m. Under EM i Athen tok hun gull og forbedret verdensrekorden til 2,02 m. I 1983 tok hun sølv i det første verdensmesterskapet i friidrett i Helsingfors etter en spennende duell med russiske Tamara Bykova.

21. august 1983, under et friidrettsstevne i London, hoppet både Meyfarth og Bykova 2,03, 1&nbsp;cm høyere enn den tidligere verdensrekorden. Fire dager senere forbedret Bykova rekorden med ytterligere én centimeter.

OL 1984 i Los Angeles var den siste store konkurransen Meyfarth deltok i. Med et hopp på 2,02 sikret Meyfarth seg gullmedaljen foran italienske Sara Simeoni. 12 år etter lekene i München sikret hun seg dermed sitt andre OL-gull.

Meyfart er gift og har to døtre. Hun er fortsatt populær i Tyskland og har engasjert seg i mange år for rekruttering til friidrett og kreftsyke barn. Hun jobber som trener og talentspeider for sin gamle klubb TSV Bayer 04 Leverkusen.

## OL-medaljer
*  1972  München -  **Gull** i  friidrett, høydehopp damer  Vest-Tyskland
*  1984  Los Angeles -  **Gull** i  friidrett, høydehopp damer  Vest-Tyskland

## Referanser


## Litteratur
* Ulrike Meyfarth: *Nicht nur die Höhe verändert sich – Von Olympia nach Olympia, zwölf Sommer Einsamkeit*, o. O., 1984
## Eksterne lenker
* 
* Meyfarts hjemmeside
Süphan

**Süphan Dagi** er et fjell i Tyrkia, nord for Vansjøen. Fjellet er 4058 moh. og er landets nest høyeste vulkan.

## Eksterne lenker
*
Zafer Gözet

**Zafer Gözet** (født 21. september 1965 Konya i Tyrkia) er en norsk politiker som er tidligere leder av Norges Kommunistiske Parti (2001–2010). Gözet er leder for Buskerud og Vestfold NKP. Han ble da den første innvandreren som er blitt leder for et politisk parti i Norge. Han er født og oppvokst i Tyrkia og han innvandret til Norge i femtenårsalderen sammen med sin familie.

Etter lang kontakt med NKP gjennom hele 1980-årene, valgte han i begynnelsen av 1990-årene å melde seg inn. Han har vært fra 2000 leder av Buskerud og Vestfold NKP, og i 2001 ble han valgt som leder av NKP. Fra 1997 til 2002 var han også medlem av Kontaktutvalget mellom innvandrere og myndigheter. Han er styremedlem i Buskerud SL og hovedtillitsvalgt i Drammen kommune, samt leder av foreningen Drammen og omegn SL (Skolenes landsforbund). 

Gözet var en av pådriverne i splittelsen med Norges Kommunistiske Ungdomsforbund (NKU), og var med i ungdomsutvalget som gjenreiste den kommunistiske ungdomsbevegelsen. 

Zafer Gözet sto på 1.-plass på NKPs liste i Buskerud ved stortingsvalget i 2009.

## Referanser
Bilateralt monopol

**Bilateralt monopol** er en markedsform hvor man har en situasjon med både monopol (én tilbyder) og monopsoni (én etterspørrer) i samme marked. Begge aktører har stor markedsmakt, men er samtidig svært avhengige av hverandre for å sørge for fremtidig drift. Prisene vil i et slikt marked avhenge av partenes forhandlingsevne og vil normalt ligge på et nivå som begunstiger begge parter til en viss grad.
Jack Pierce

**Jack Pierce** (født 23. september, 1962 i Cherry Hill, New Jersey) er en friidrettsutøver  (110 meter hekk) fra USA. Han har en av historiens raskeste tider på distansen med 12.94&nbsp;s (+1.6 m/s).  

## Eksterne lenker
*
Helgesens gate (Oslo)

:::*Se [[Helgesens gate|pekerside]] for flere forekomster av Helgesens gate.*

**Helgesens gate** (1–83, 8–96) er ei gate i bydel Grünerløkka i Oslo. Den går fra Fossveien like ved Akerselva til parken rundt Tøyenbadet. Den har navn etter oberst Hans Helgesen. Gata består i stor grad av boliggårder.

## Fra Fossveien til Toftes gate
Helgesens gate starter tilsynelatende ved Kubaparken ved Akerselva, men det første kvartalet heter Bergverksgata. De påfølgende kvartalene inneholder i all hovedsak leiegårder fra rundt 1890-tallet. Nummer 12 og 14 er et stort kompleks med bygninger inne i kvartalet. Her hadde opprinnelig Oslo Samvirkelag sitt hovedkontor. Det var også pølsemakeri i anlegget. 

Nr 10–24 (like nummer) tilhører det særskilte verneområdet Birkelunden kulturmiljø.

Ved Thorvald Meyers gate krysses trikkelinja over Grünerløkka.

### Bygninger

## Langs Sofienbergparken

Nå følger et langt stykke der Sofienbergparken (med Sofienberg kirke og Sofienberg videregående skole) utgjør høyre side. På venstre side ligger først noen kvartaler dominert av eldre boliggårder i tre–fire etasjer og noe småindustri.

### Bygninger

## Østover fra Trondheimsveien
Videre passerer Helgesens gate en rekke teglsteins boligblokker. Nr 78 var den første blokka som blei bygd i Oslo etter andre verdenskrig (Obos 1946, arkitekt Jens Selmer). Denne og flere andre bygninger er gode eksempler på tidas sosiale boligbygging – med plantegninger basert på en stor boligundersøkelse som Selskabet for Oslo Byes Vel gjennomførte under krigen. Blokka har fasade mot Finnmarkgata, og den var første ledd i virkeliggjøringa av en reguleringsplan som gjorde den gata til en del av ei ringgate i indre Oslo. Etter hvert blei det bygd flere tilsvarende parallelle blokker. Nr 79 er tegna av Knut Knutsen (Obos 1952).

Helgesens gate ender opp inne i parkanlegget nord for Tøyenbadet, som har adresse nr 90.

### Bygninger

## Referanser


 
 
 
 
 
 
 
 
 
 
 
 
 
 
 
 
 
 
 

 
 
 
 
 

 
 
 
 
 



## Litteratur
* Oslo byleksikon: Helgesens gate
* 
* 

## Eksterne lenker
* 
*
Helgesens gate

**Helgesens gate** finnes flere steder:

* Helgesens gate (Oslo)
* Helgesens gate (Bergen)
* Helgesens gate (Larvik)
Beitar Jerusalem

**Beitar Trump Jerusalem Football Club** (hebraisk:; Mōadōn Kadūregel Beitár Yerushaláyim) er en israelsk fotballklubb grunnlagt i 1936 og med base i Jerusalem i Israel. Det er en av de (eller den) israelske fotballklubben med flest supportere i landet, og ansees å være den rikeste klubben i Israel takket være klubbens eier, Arcadi Gaydamak, en velstående russisk-israelsk forretningsmann. Klubbens hjemmebane er Teddy stadion i bydelen Malha i Jerusalem. Fotballbanen blir kalt for «Gehinom» (norsk «Helvete») av klubbens tilhengere, på grunn av den fiendtlige atmosfæren som besøkende lag og deres fans opplever. 

## Meritter

* Mesterskap (*championships*) (6): 1986/87, 1992/93, 1996/97, 1997/98, 2006/07, 2007/08 
* Nasjonal cup (8): 1975/76, 1978/79, 1984/85, 1985/86, 1988/89, 2007/08, 2008/09, 2022/23
* Israel supercup (2): 1976/77, 1986/87

## Referanser


## Eksterne lenker
* 
* Klubbens offisielle nettsider
Desai Williams

**Desai Williams** (1959–2022) var en friidrettsutøver fra Canada, som vant bronsemedalje på 4 x 100 meter stafett under OL i 1984 i Los Angeles, USA.

Han har sine personlige rekorder fra VM 1983 i Roma, hvor han nådde semifinalen på 200 meter med tiden 20,29 sekunder, og 10,11 sekunder på 100 meter under OL 1988 i Seoul, Sør-Korea, hvor han endte på sjetteplass i finalen. 

Williams var en del av dopingregimet til George Astaphan, som også omfattet Ben Johnson.

## Referanser


## Eksterne lenker
*
EM i fotball 2008 Gruppe B

**[[EM i fotball 2008]]s gruppe B**.

**Lag som er kvalifisert til kvartfinale (laget som blir motstander i kvartfinalen)**
*Kroatia (Tyrkia)
*Tyskland (Portugal)

*Alle tider er lokale, og samme som i Norge ([[Central European Summer Time|UTC+2]])*
## Østerrike - Kroatia

## Tyskland - Polen

## Kroatia - Tyskland

## Østerrike - Polen

## Polen - Kroatia

## Østerrike - Tyskland

**NB** – Begge lags trenere ble sendt på tribunen av dommeren i det 41. minutt
Matt Derbyshire

**Matthew Anthony «Matt» Derbyshire** (født 14. april 1986 i Blackburn, England) er en engelsk fotballspiller som har spilt for ulike klubber i England, Hellas og Kypros, som oftest som spiss.

## Klubbkarriere
Derbyshire kom billig til Blackburn Rovers fra den lokale klubben Great Harwood Town i 2003, etter å ha scoret 18 mål på 9 kamper. Manchester United var også ute etter unggutten, men Derbyshire valgte favorittklubben til fordel for storklubben, blant annet fordi han følte seg sikker på mer spilletid i Rovers.
Han ble lånt ut til Plymouth Argyle, men klarte ikke å score ett eneste mål, og daværende Blackburn-manager Mark Hughes hentet Derbyshire tilbake til Blackburn før lånekontrakten gikk ut. I stedet gikk han på lån til Wrexham, der han endelig fikk sitt gjennombrudd, med 10 mål på 16 kamper.
Vel tilbake i Blackburn, scoret han sitt første mål for Rovers 1. januar 2007. Da scoret han ett mål i 3-0-seieren mot Wigan Athletic. Seks dager senere scoret han 1-0-målet i 4-1-seieren mot Everton FC i FA-Cupens tredje runde. Uken etter, 13. januar, startet han sin første A-lagskamp, mot Arsenal, før han 20. januar scoret sitt tredje mål på fire kamper, mot Manchester City.

28. januar 2009 gikk Derbyshire til den greske toppklubben Olympiakos på lån ut sesongen.
Låneperioden viste seg å bli en suksess, og 18. juni kom de to klubbene til enighet om å gjøre overgangen permanent. Han signerte en 4-årskontrakt med Pireus-klubben den 23. juni.

10. august ble Derbyshire klar for Championshipklubben Nottingham Forest FC

## Landslagskarriere
1. februar 2007 ble Derbyshire kalt opp til England U21s tropp av den da nye treneren Stuart Pearce. Anledningen var kampen mot Spania U21, 6. februar 2007. Dessverre ble Derbyshire skadet i en Blackburn-kamp 3. februar, og gikk glipp av kampen.
Dermed ble hans landslagsdebut utsatt til 24. mars 2007, da England U21 spilte mot Italia U21 på nye Wembley Stadion. Derbyshire scoret Englands tredje mål i en spennende 3-3-kamp. 
Derbyshire spilte kamper for England i UEFAs Europeiske U21-mesterskap, der han blant annet scoret et kontroversielt mål mot Serbia U21. Den serbiske forsvarsspilleren Slobodan Rajković lå nede med en skade, uten at Derbyshire slo ballen ut over sidelinjen. I stedet scoret han, og i etterkant forklarte han seg med at han ikke hadde sett den skadde spilleren.

## Statistikk fra klubbkamper
*Oppdatert 2. mars 2008*

## Referanser


## Eksterne lenker
*
Stargate: The Ark of Truth

***Stargate: The Ark of Truth*** er en amerikansk science-fiction-film som foregår i Stargate-universet. Filmen er en fortsettelse av Stargate SG-1-serien

## Rolleliste

* Ben Browder – Lt. Col. Cameron Mitchell
* Amanda Tapping – Col. Samantha Carter
* Christopher Judge – Teal'c
* Claudia Black – Vala Mal Doran
* Beau Bridges – Major General Hank Landry
* Michael Shanks – Dr. Daniel Jackson
* Tim Guinee – Tomin
* Greg Anderson – Prior
* Currie Graham – James Merek
* Morena Baccarin – Adria
* Sarah Strange – Morgan le Fay
* Julian Sands – Doci
## Eksterne lenker
* 
*
Janine Whitlock

**Janine Whitlock** (født 11. august 1973) er en britisk stavhopper.

Hennes personlige rekord er 4.47 meter, oppnådd i juli 2005 i Crystal Palace, London, forøvrig i det samme stevnet hvor Jelena Isinbayeva ble første kvinne over 5 meter.

I 2002 testet Whitlock positivt på methandieon under Samveldelekene, og ble utestengt i to år.

## Høydepunkter

## Referanser


## Eksterne lenker
*
Sapsali

**Sapsali** eller **sapsaree** er en mellomstor koreansk hund av molossertype, som kan minne om tibetansk apso (Tibetian KyiApso). I hjemlandet Sør-Korea ble den erklært som «nasjonalskatt #368» i 1992, men opprinnelsen er uklar. Mange mener den har eksistert gjennom århundrer, mens andre hevder den ble utryddet og gjenskapt etter andre verdenskrig og Koreakrigen.

## Beskrivelse
Sapsali nevnes i koreansk historie som «en hund med åndelige evner». De eldste kildene man har for sapsali-lignende hunder stammer fra gamle veggmalerier i gravkamre som dateres til perioden 37 f.Kr til 668 e.Kr, men om dette er samme hund er vel heller tvilsomt. Den skal blant annet kunne fordrive onde ånder. General Kim Yu-sin, fra det tapte kongedømmet Silla (omkring 400 e.Kr.), var blant annet kjent for å ha bragt med seg slike hunder til slagmarken, nettopp på grunn av hundens åndelige egenskaper.

Under japanernes kolonistyre mellom 1910 og 1945 ble denne hunden nesten utryddet av de militære japanske styrkene, som brukte pelsen til klær i det kalde klimaet. Det hevdes at 100&nbsp;000–500&nbsp;000 ble slaktet årlig. Under Koreakrigen på 1950-tallet ble bestanden ytterligere redusert, og omkring 1969 var den nær utryddet. På 1980-tallet skal det kun ha vært åtte slike hunder igjen i Sør-Korea, og den amerikanske genetikeren *Ha Ji-Hong* (professor ved Kyungpook National University) får æren for å ha reddet typen, gjennom et intensivt avlsarbeide. I dag teller bestanden cirka 3&nbsp;000 individer, hvorav cirka 500 er dedikert som avlshunder for prosjektet.

Dagens sapsali stammer opprinnelig fra Nord-Gyeongsang provinsen, men hunden var tidligere utbredt over hele Koreahalvøya. Sapsali er en mellomstor hund med lang, ragget pels, som finnes i en rekke farger og kombinasjoner. Den spesielle pelsen gir den et «labbetuss» uttrykk, ala Old english sheepdog, men sapsali bærer den buskete halen i bue over ryggen og er betydelig mindre av størrelse. Skulderhøyden er cirka 46–56&nbsp;cm og vekten ligger rundt 16–26&nbsp;kg, avhengig av kjønn og type.

Til tross for sin anerkjennelsen som nasjonalskatt i hjemlandet har denne hunden ikke oppnådd internasjonal anerkjennelse som egen hunderase ennå, selv om både Korean Canine Club (FCI) og Korean Kennel Club anerkjenner rasen lokalt.

## Egenskaper
Sapsali regnes om en ypperlig vakthund og en god familiehund i hjemlandet. Den er hengiven og trofast overfor sine egne, men svært voktsom overfor fremmede. Omkring en fjerdepart av den koreanske befolkningen spiser hundekjøtt, men sapsali er ikke en mathund, slik koreansk hund er. Det har blitt importert slike hunder til USA, til tross for at det er strengt forbudt å eksportere dem fra hjemlandet.

## Referanser


## Eksterne lenker
* The Korean Sapsaree Foundation
Didier Auriol

**Didier Auriol** (født 18. august 1958 i Montpellier) er en fransk rallyfører som vant rally-VM 1994.

## WRC seiere
:

## Referanser


## Eksterne lenker
*
Apodaca

**Apodaca** er en by og en kommune i delstaten Nuevo León nordøst i Mexico. Byen inngår i Monterreys storbyområde og er også tilholdssted for Mariano Escobedo internasjonale lufthavn, Nuevo Leóns viktigste lufthavn.
Navnet *Apodaca* ble gitt byen for å hedre biskopen Salvador de Apodaca y Loreto.
## Eksterne lenker
*
Strømnes

**Strømnes** (engelsk: *Stromness*) er en tidligere hvalfangststasjon i Strømnesfjorden på nordkysten av øya Sør-Georgia i Sør-Atlanteren. Strømnes ble etablert av Sandefjords Hvalfangerselskab i 1906. 

På grunn av manglende leierettigheter for landfast virksomhet var driften de første årene basert på flytende kokerier. I 1908 startet bygging av anlegg på land, og Strømnes var ferdig utbygd i 1914–15. Hvalfangstvirksomheten i Strømnes opphørte i 1931, og stasjonen ble etter den tid benyttet som reperasjonsbase for hvalfangstbåtene frem til 1961.

Det var til Strømnes Ernest Shackleton og hans mannskap på fem tok seg frem til i mai 1916, 16 måneder etter polarskipet «Endurance»s forlis. De hadde seilt fra Elefantøya som ligger 1&nbsp;300 km sør i en seks meter lang livbåt. De ankom King Haakon Bay på den andre siden av Sør-Georgia 8. mai. 36 timer senere ankom de Strømnes. Dagen etter dro de tilbake til Elefantøya for å forsøke å redde resten av mannskapet.

Strømnes ble i begynnelsen omtalt som Nansen Harbour etter Fridtjof Nansen, men fra om lag 1920 ble Strømnes det mest brukte navnet.

## Referanser


## Litteratur
* 

## Eksterne lenker
*
Myrhatt

**Myrhatt** (*Comarum palustre*) er en flerårig urt i rosefamilien. Den kan bli 50 cm høy, og forgrener seg øverst i glisne, rødbrune blomsterstander. Begerbladene er rødlige, og det er som regel 5 begerblader og kronblader (men noen ganger 6). 

Bladene er finnete og sitter i grupper av 5–7 små blad nederst, som er lodne under og klargrønne på oversiden med tydelige nervetråder. Oppover stilken blir bladene noe større.

Myrhatt trives i fuktig terreng, myr og sump, fuktige enger og langs bekker og innsjøer. Planten sprer seg raskt via de krypende røttene. Den er vanlig i hele Norge, men vokser sjelden over tregrensen. På Hardangervidda finnes den opptil 1350&nbsp;moh og i Nord-Norge går den opp til omtrent 700&nbsp;moh.

Linné beskrev arten som *Comarum palustre* i 1753. Seinere botanikere har som regel regnet den til mureslekta under navnet *Potentilla palustris*, men planten er nå tilbake i slekta *Comarum*.

## Referanser


## Eksterne lenker
*
Sør-Georgia museum

**Sør-Georgia museum** (engelsk: *South Georgia Museum*) er et museum i den nedlagte hvalfangststasjonen Grytviken på øya Sør-Georgia i Sør-Atlanteren. Museet ligger i den tidligere bestyrerboligen som ble bygd i 1916 og brukt av bestyreren og hans familie frem til nedleggelsen av virksomheten i 1964. 

Sør-Georgia museum ble etablert i 1992 av Nigel Bonner som et spesialisert hvalfangsmuseum. Senere ble museet utvidet til å inkludere temaer som øyas oppdagelse, selfangst, Falklandskrigen, Ernest Shackleton og naturhistorie. Grytviken kirke inngår også i museet.

South Georgia Heritage Trust overtok driften av museet i juli 2006.

## Eksterne lenker
*
Louise Ritter

**Dorothy Louise Ritter** (født 18. februar 1958 i Dallas, Texas) er en tidligere amerikansk høydehopper.

Louise Ritter var fra 1979 til 1989 blant verdens fremste høydehoppere. Hun var kvalifisert til OL 1980 i Moskva, men på grunn av boikottaksjonen fikk hun ikke delta.

I 1983 ble det for første gang arrangert VM i friidrett. Med et hopp på 1,95 tok hun bronsemedaljen bak Tamara Bykova fra Sovjetunionen og tyske Ulrike Meyfarth.

Under OL 1984 i Los Angeles måtte hun nøye seg med åttendeplassen etter at hun gikk over 1,91. Under VM 1987 kom Louise Ritter på åttendeplass. Øvelsen ble vunnet av bulgarske Stefka Kostadinova på ny verdensrekord (2,09).

Kostadinova var også klar favoritt foran OL 1988. I juli hadde Ritter satt ny amerikansk rekord på 2,03, og ble regnet blant medaljekandidatene. I finalen, som ble arrangert 30. september, gikk både Kostadinova og Ritter over samtlige høyder til og med 2,01 uten riv. Begge rev på tre ganger på neste høyde (2,03), og omhopping måtte til for å kåre OL-mesteren. Først rev Kostadinova også i fjerde forsøk på 2,04, mens Louise Ritter greide høyden i sitt fjerde forsøk.

I 1989 la Louise ritter opp som aktiv utøver.

## Referanser


## Eksterne lenker
*
Iwakuni

**Iwakuni** (岩国市; *Iwakuni*) er en by i Japan, cirka 35 km fra Hiroshima. Byen ble grunnlagt i 1603, men ble ødelagt av en flom i 1950. Byen ble senere bygd opp igjen. Tidligere ble byen brukt som en militær flyplass for USA.

Kintai Brua, fra 1673, ligger i byen og går over elven Nishiki.

## Referanser

## Eksterne lenker
*
Granavollen

**Granavollen** er Gran kommunes tusenårssted.
Stedet er et eldgammelt senter på Hadeland og Østlandet, antagelig mer enn 2000 år som religiøst, politisk og kulturelt senter.  Sentralt på Granavollen ligger Søsterkirkene fra 1100-tallet, med Nikolaikirken og Mariakirken. Granavollen var en møteplass for pilegrimer til Nidaros og pilegrimsleden går over vangen. Men det var også et hvilested for reisende til Bergen som brukte den bergenske kongevei som nettopp her krysser pilegrimsleden. Vegen til Bergen ble også kalt Kongevegen, som fra sør kommer fra Groruddalen i Oslo og går over Krokskogen og via Lunner kirke og over Granåsen.

Granavollen består også av Steinhuset, en middelalderbygning som ligger like ved Gran prestegård. Prestegårdshagen ved Steinhuset er en gammel anlagt hage på ca. 6 mål med masse forskjellige planter, mange av dem vokser ikke naturlig i Norge.

Granavolden Gjæstgiveri er et mer enn 300 år gammelt pensjonat som lensmann Gregers Granavollen fikk godkjenning av den dansk-norske kongen til å drive etter at han sammen med en gruppe bønder oppholdt tallmessig overlegne svenske dragonkompanier en hel dag på Harestuskogen i 1716. Slik fikk den norske hæren tid til å omgruppere seg og svenskene gikk så i et bakhold på Ringerike. Se Trefningen ved Harestua i 1716 og den store nordiske krig.

Granavollen består også av gården og enkesetet Sjo, hvor Aasmund Olavsson Vinje døde. Han ligger begravet på kirkegården like ved. Det gamle kommunehuset i Gran ligger også på kirkevangen.

Flere hoteller og pensjonater ligger i nærheten av Søsterkirkene, som Hotell Hadeland, Sanner hotell og Ringvold pensjonat.
 

Fil:Gran1.jpg|Søsterkirkene, Mariakirken (nærmest) og Nikolaikirken
Fil:Steinhuset_Norway_1.jpg|Steinhuset på Granavollen
Fil:Granavollen_rune_stone.jpg|Runesteinen bak Nikolaikirken
Fil:Vinje.jpg|Dikteren Aasmund Olavsson Vinje døde på enkesetet Sjo, og han er gravlagt ved Søsterkirkene


## Eksterne lenker
*
Katarr

**Katarr** er en lettere form for infeksjon i slimhinnenene, som ofte viser seg ved økt slimproduksjon. Infeksjonen kan noen ganger være en komplikasjon etter en forkjølelse.

## Typer katarr
* Blærekatarr
* Halskatarr
* Magekatarr
* Mellomørekatarr
* Spiserørskatarr
* Urinrørskatarr
* Tarmkatarr
* Skjedekatarr
* Øyekatarr
Götamål

**Götamål** er ett av det svenske dialektområdets seks ulike dialektområder. Disse dialektene tales først og fremst, eller opprinnelig, i Västergötland, Dalsland, nordre Halland, nordre Småland og sørvestre Östergötland. Götamål forekommer selv i Bohuslän og Värmland, og på Öland (ölandsk kan likevel også regnes blant de mellomsvenske mål). Eksempler på trekk ved götamål er vokalreduksjon, visse ord som *la* og *gôr*, bestemt flertallsform, vokalforkorting foran endelser og bortfall av -*r* i endelser (som i *hästa*).

## Se også
* Svensk
* Svenske dialekter
Helteby

**Helteby** (russisk:  город-герой, *gorod-geroj*) er en ærestittel som ble gitt for ekstraordinær heltedåd under Den store fedrelandskrigen (den russiske delen av andre verdenskrig) fra 1941 til 1945. Tittelen ble gitt til tolv byer i Sovjetunionen, og i tillegg ble Brest-fortet tildelt en lignende tittel som «heltefort». Ærestittelen for en by svarer til den individuelle utmerkelsen helt av Sovjetunionen. I dag ligger byene Brest og Minsk i Belarus, og Kiev og Odessa er i Ukraina, men innbyggerne er fremdeles stolte av innsatsen.

Ifølge forskriftene mottar heltebyen Leninordenen, Gullstjernemedaljen og et sertifikat for den heltemodige gjerningen (*gramota*). Likeledes bygges det en obelisk i byen.

## Jubileumsmynter

Fil:RR5010-0006R 2 рубля медно-никелевый 2000 55 лет Победы Смоленск реверс.png|Smolensk
Fil:RR5010-0007R 2 рубля медно-никелевый 2000 55 лет Победы Мурманск реверс.png|Murmansk
Fil:RR5010-0001R 2 рубля медно-никелевый 2000 55 лет Победы Ленинград реверс.png|Leningrad (St. Petersburg)
Fil:RR5010-0005R 2 рубля медно-никелевый 2000 55 лет Победы Тула реверс.png|Tula
Fil:RR5010-0003R 2 рубля медно-никелевый 2000 55 лет Победы Москва реверс.png|Moskva
Fil:RR5010-0004R 2 рубля медно-никелевый 2000 55 лет Победы Новороссийск реверс.png|Novorossijsk
Fil:RR5010-0002R 55-я годовщина Победы в Великой Отечественной войне 1941-1945 гг.png|Stalingrad (Volgograd)


## Jubileumsfrimerker fra 1965

Image:Brest (timbre soviétique).jpg|Brest-fortet
Image:Kiev (timbre soviétique).jpg|Kiev
Image:Odessa (timbre soviétique).jpg|Odessa
Image:Léningrad (timbre soviétique).jpg|St. Petersburg
Image:Moscou (timbre soviétique).jpg|Moskva
Image:Sébastopol (timbre soviétique).jpg|Sevastopol
Image:Volgograd (timbre soviétique).jpg|Stalingrad


## Referanser
Apostasi

**Apostasi** (fra gresk: αποστασία) betyr «frafall», og brukes om frafall fra troen innenfor en gitt religion. Det er normalt et uttrykk som brukes av de tilbakeblivende religionsutøvere om utbryterne. Typiske grunner til frafall er når troen hos personen blir til vantro eller ikke-tro, altså en avvisning av religionen, eller konversjon. Det kan imidlertid også skyldes ekskommunikasjon, forfølgelse eller hvis personens tro etter hvert avviker så mye i forhold til den ortodokse religion at det ses på som en ny religion.

## Apostasi i kristendommen
Kristendommen er i seg selv fra et jødisk synspunkt et frafall fra jødedommen og Moseloven. Om Paulus sies det i Apostlenes gjerninger (21:21):

Derimot er det fra et kristent synspunkt nettopp kulminasjonen på jødedommen å ta imot den ventede Messias, altså Jesus Kristus.

Ut over dette forekommer ordet apostasi (frafall) kun i Paulus' andre brev til tessalonikerne om forutsigelsen av et stort frafall i de siste tider. Imidlertid er frafall et stort tema i Det nye testamente, hvor det ofte advares mot alt som kan føre en bort fra troen.

I kirkehistorien finnes likeså mange eksempler på apostasi, særlig i forbindelse med forfølgelse.

## Apostasi i islam
Det er antatt at Koranen i sin endelig form ble nedskrevet innen 656 e.kr., og på den tiden var leseferdighetene forbeholdt de lærde. Substantivformen av verbet قرأ *qara'a* , (Koranen) betyr «resitere» og henviser muligens til at teksten skal gjengies av muslimen (den hengivende til Allaha), men forstås og rettledes av den lærde (ofte omtalt som imam). Derimot medfører den stigende andelen lesekyndige i vår egen tid til økning av både kompetente, men også inkompetente lesere av Koranen (og oversettelsene) med vektlegging på voldsfokuserte vers- og surer.

Flere muslimske ekstremister har påstått at frafall innen islam skal føre til dødsstraff. De fleste muslimer i Norge mener at det ikke eksisterer slike vers i Koranen . Dette er et omstridt tema i den muslimske verden. I vesten går man ut ifra at islam utfører apostasidødsstraff. Islam.no fordømmer slike handlinger og mener at dette ikke har noe med islam å gjøre. 'Det er ingen tvang i religionen' som kommer fra kapittel 2 i Koranen, menes å være abrogert.

Flere vers i Koranen starter med 'Herren sa englene' og deretter skrift som beskriver straff. Med dette mener muslimene at det skal skje i dommedag og ikke i nåtiden. Apostasidødsstraff skal med andre ord skje i dommedag, mener muslimer i Norge .

## Referanser
Rebel Extravaganza

***Rebel Extravaganza*** (utgitt 1999) er det fjerde studioalbumet til det norske black metal bandet Satyricon. 

Dette albumet førte til at Pantera valgte å invitere Satyricon som oppvarmingsband på deres turne. CD'en har et gjemt spor som man finner når man starter den fra spor 1 og spoler bakover. Det er en intro (3:17) basert på salmen "Kjærlighet fra Gud". Da albumet ble utgitt på vinyl for første gang ble det siste sporet «The Scorn Torrent» plassert på en separat disk grunnet tidsmessige begrensinger.

## Tematikk
Det første avsnittet av den siste låten «The Scorn Torrent» beskriver tematikken til dette studioalbumet veldig godt.

«Break down all conventional forms and create
chaos to reinvent order,
Rebel against all circles and dead ends,
fight your way with your mind set on the masses,
execute with mechanical aggression,
arrogance and extravagance,
march on unapproachable,
shut out the outside pressure,
or are you too weak?»

Albumets tekster og instrumentale intensitet gir uttrykk for kulde og aggresjon. Bandet prøver med dette på å inspirere mot samfunnssystemet og dens mange fallgroper, ved at de river ned alle tradisjonelle former for black metal. Derfor kan vi finne tegn til blant annet hard rock i dette albumet.

## Sporliste
#«Tied In Bronze Chains» (10:56)
#«Filthgrinder» (6:39)
#«Rhapsody In Filth» (1:39)
#«Havoc Vulture» (6:45)
#«Prime Evil Renaissance» (6:13)
#«Supersonic Journey» (7:50)
#«End of Journey» (2:19)
#«A Moment of Clarity» (6:40)
#«Down South, Up North» (1:14)
#«The Scorn Torrent» (10:24)

## Artister

## Referanser


## Kilder
*Encyclopaedia Metallium
*Satyricons diskografi

## Eksterne lenker
*
Stresa

**Stresa** er en liten by med om lag 5000 innbyggere langs Maggioresjøen og ved veien og jernbanen til Simplonpasset i regionen Piemonte i Italia. Siden tidlig på 1900-tallet har turisme vært den viktigste inntektskilden for byen. I likhet med andre byer langs Lago Maggiore har man et flott landskap og områder av historisk og arkitektonisk interesse. Ved Stresa ligger de kjente Borromeiske øyer. Byen nevnes først i dokumenter fra år 998. I 1958 arrangerte man Stresa-konferansen i byen for å utforme EUs felles landbrukspolitikk, ofte kalt CAP.

Hemingway besøkte byen. I romanen *[[Farvel til våpnene]]* flykter hovedpersonene Italia i en robåt fra Stresa.

## Referanser


## Eksterne lenker
*
Vaterländische Union

**Vaterländische Union (VU)** (*Fedrelandsunionen*) er et liberalistisk-konservativt politisk parti i fyrstedømmet Liechtenstein. Partiet ledes av Oswald Kranz og har siden valget i 2005 hatt 10 av 25 medlemmer i parlamentet.

## Historie
VU's historie går tilbake til det kristen-sosiale Liechtensteiner Volkspartei som ble stiftet i 1918. Dette parti slo seg i 1936 sammen med det lille, tysknasjonale og autoritære Liechtensteiner Heimatdienst til den nåværende Vaterländischen Union. Medstifter av det kristlig-sosiale folkeparti var Dr. Wilhelm Beck. Partiet var drivkraften bak de grunnleggende politiske og sosiale reformene i Liechtenstein på tidlig 1900-tallet og karakteriserte seg som arbeiderparti, som kjempet for flere demokratiske rettigheter, sosial sikkerhet, solidaritet og en sterkt differensiert økonomisk politikk.

VU hadde i periodene 1970&ndash;1974, 1978&ndash;1993, 1993&ndash;2001 absolutt flertall i parlamentet. Ved valget i 2005 ble partiet utsatt for et historisk stemmefall og fikk bare 10 av 25 mandater i parlamentet.

## Litteratur
*R. Quaderer; A. Brunhart; „Die Schlossabmachungen vom September 1920“

## Referanser


## Eksterne lenker
*
Stresa-konferansen

**Stresa-konferansen** var en EF-konferanse i den lille Italienske byen Stresa hvor man i 1958 diskuterte EUs felles landbrukspolitikk, ofte kalt CAP (Common Agricultural Policy). Mellom 3. og 12. juli 1958 ble det holdt konferanse her for å diskutere Roma-traktatens etablering av den felles landbrukspolitikken og hvordan man kunne nå disse målsetningene. Blant møtedeltakerne var jordbruksministere, ledere i jordbruket og eksperter fra de seks medlemslandene. Nederlenderen Sicco Mansholt, som var visepresident for Europakommisjonen og ansvarlig for CAP, ledet konferansen. Blant resultatene fra denne konferansen var blant annet avgjørelsen om å støtte jordbruket gjennom en ordning med garanterte priser.
Fil:Stresa Lago Maggiore.JPG|Stresa ved Lago Maggiore, hvor konferansen ble holdt.
Fil:Sicco Mansholt, Bestanddeelnr 927-0126.jpg|Sicco Mansholt (1974) ledet Stresa-konferansen.


## Referanser
Volcano (Satyricon-album)

***Volcano*** (utgitt 2002) er det femte albumet til det norske black metal bandet Satyricon. Albumet vant Spellemannprisen 2002 i klassen metal. Det inneholder blant annet den populære låten, som vant Alarmprisen 2003 i klassen metal som beste låt «Fuel for Hatred» som også eksisterer som musikkvideo. LPn til Moonfog Productions ga ut to bonuslåter. Med dette albumet erklærer Satyr bandet som «the state of the art».

## Sporliste
#«With Ravenous Hunger» (6:40)
#«Angstridden» (6:23)
#«Fuel for Hatred» (3:53)
#«Suffering the Tyrants» (5:08)
#«Possessed» (5:21)
#«Repined Bastard Nation» (5:44)
#«Mental Mercury» (6:53)
#«Black Lava» (14:29)
#«Live Through Me» (4:47) (LP-bonusspor 1)
#«Existential Fear-Questions» (5:34) (LP-bonusspor 2)

## Artister
*Frost &ndash; trommer
*Satyr &ndash; gitar, bass, vokal

*Anja Garbarek &ndash; vokal
*Erik Ljunggren &ndash; synthesizer

## Kilder
*Encyclopaedia Metallum
*Metal Storm
*Satyricon Diskografi

## Eksterne lenker
*
Samuel Kuffour

**Samuel Osei «Sammy» Kuffour** (født 3. september 1976 i Kumasi, Ghana) er en tidligere ghanesisk  fotballspiller best kjent fra sine år i FC Bayern München.

## Klubbkarriere
### Bayern München
Kuffour ble hentet til Europa av Torino FC i 1991 da han var 15 år, etter å ha spilt juniorfotball for lokale klubber i hjemlandet. I 1993, da han var 17 år gammel, gikk han til FC Bayern München. Etter å ha vært på utlån til 1. FC Nürnberg i 1995&ndash;96, fikk han sitt gjennombrudd i Bayern.

Kuffour tilbrakte 11 sesonger i Bayern Müunchen. Han var en viktig del av laget som vant Mesterligaen i sesongen 2000-01. 
Han var også med på laget som tapte Mesterligafinalen i 1999 for Manchester United.

### AS Roma
Etter elleve sesonger i München og 175 bundesligakamper, forlot Kuffour klubben i 2005 og signerte en treårskontrakt med Serie A-klubben AS Roma. Det andre året ble han utlånt til Livorno. Han spilte 21 kamper i sesongen 2005-06, etter å vært bort en periode av sesongen for å spille i Afrikamesterskapet.

### AFC Ajax
28. januar 2008 bekreftet Ajax at Kuffour hadde signert en kontrakt på seks måneder, med mulighet for forlengelse i ytterligere to sesonger.

## Landslagskarriere
Kuffour spilte på  i 13 år, og debuterte på landslaget 28. november 1993, bare 17 år gammel, i en kamp mot .

Kuffour spilte en kamp under VM 2006, mot . Etter å ha gjort en tabbe i åpningskampen mot Italia, som Ghana tapte 0-2, ble han satt ut av laget.

## Referanser


## Eksterne lenker
*